Ministru kabineta rīkojuma projekta

**“Par Krāslavas novada pašvaldības nekustamā īpašuma “Mežceļi” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Krāslavas novada pašvaldības nekustamā īpašuma “Mežceļi” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Krāslavas novada pašvaldības nekustamo īpašumu “Mežceļi” Robežnieku pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Mežceļi” Robežnieku pagastā, Krāslavas novadā (nekustamā īpašuma kadastra Nr. 6086 004 0184) sastāvā ietilpst zemes vienība ar kadastra apzīmējumu 6086 004 0310) 0,48 ha platībā (turpmāk ‒ nekustamais īpašums “Mežceļi”), un tas pieder Krāslavas novada pašvaldībai.  Minētais nekustamais īpašums ierakstīts zemesgrāmatā Daugavpils tiesas Robežnieku pagasta zemesgrāmatas nodalījumā Nr. 100000604580 uz Krāslavas novada pašvaldības vārda.  Pēc Valsts zemes dienesta Nekustamo īpašumu valsts kadastra Informācijas sistēmas (turpmāk – NĪVK IS) teksta datiem, zemes vienībai ar kadastra apzīmējumu 6086 004 0310 reģistrēti šādi apgrūtinājumi:   1. ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (7312030303) 0,48 ha platībā; 2. pierobeža (7316120300) 0,48 ha platībā.   Valstij, pārņemot nekustamo īpašumu “Mežceļi” no pašvaldības, NĪVK IS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Pēc NĪVK IS teksta datiem, zemes vienības ar kadastra apzīmējumu 6086 004 0310 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Rīkojuma projektā minētais nekustamais īpašums “Mežceļi” ir nepieciešams Zemkopības ministrijai Meža likuma 4. panta otrajā daļā noteiktajai valsts funkcijai – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanai un aizsardzībai, ko nodrošina akciju sabiedrība "Latvijas valsts meži" (turpmāk ‒ Sabiedrība), lai Sabiedrība var izmantot nekustamo īpašumu mežsaimnieciskajos darbos iesaistītā transporta pārvietošanai, kas dos iespēju piekļūt valsts meža masīviem.  Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic Sabiedrība, kas nodibināta valsts meža īpašuma pārvaldīšanai un apsaimniekošanai. 100 % Sabiedrības akciju pieder valstij, un valsts kapitāla daļu turētāja ir Zemkopības ministrija.  Ievērojot Sabiedrības lūgumu (25.10.2018. Nr. 4.1\_2\_08b7\_260\_18\_1081), Krāslavas novada dome 2020. gada 22. oktobrī pieņēma lēmumu Nr. 21 “Par Krāslavas novada pašvaldības nekustamā īpašuma “Mežceļi” nodošanu bez atlīdzības valsts īpašumā” (protokols Nr. 21., 13.§), ar kuru nolēma nekustamo īpašumu “Mežceļi”, tā sastāvā esošu neapbūvētu zemes vienību ar kadastra apzīmējumu 6086 004 0310 0,48 ha platībā nodot bez atlīdzības valstij Zemkopības ministrijas personā valsts funkciju (valsts meža apsaimniekošana un aizsardzība) īstenošanai, tā piekrītot tajā plānotajai meža ceļa būvniecībai, vienlaikus nosakot pienākumu bez atlīdzības nodot Krāslavas novada pašvaldībai, ja tas vairs netiek izmantots valstij piekrītošās un piederošās meža zemes apsaimniekošanai un aizsardzībai, kā arī noteica aizliegumu nekustamo īpašumu atsavināt un apgrūtināt to ar hipotēku, par to izdarot atzīmi zemesgrāmatā.  Rīkojuma projekta mērķis ir pārņemt bez atlīdzības valsts īpašumā un nodot Zemkopības ministrijas valdījumā Krāslavas novada pašvaldības nekustamo īpašumu “Mežceļi”, nostiprināt to zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem var izbūvēt uz zemes vienības inženierbūvi meža ceļu ar piemērotu noturību un kvalitāti, kāda nepieciešama Sabiedrībai mežsaimnieciskajos darbos iesaistītā transporta pārvietošanās nodrošināšanai, tā īstenojot Meža likumā noteiktās valstij piekrītošās un piederošās meža zemes apsaimniekošanu un aizsardzību.  Nekustamā īpašuma valsts kadastra likuma 7. panta otrās daļas 3. punkta izpratnē par nekustamā īpašuma tiesisko valdītāju attiecībā uz būvi atzīstama persona, kurai ar līgumu ir noteiktas tiesības būvēt. Atbilstoši Nekustamā īpašuma valsts kadastra likuma 1. panta 7. punktam kadastra subjekts ir NĪVK IS reģistrēta kadastra objekta īpašnieks vai, ja tāda nav, – tiesiskais valdītājs, kā arī apbūves tiesīgais. Sabiedrība tās izbūvētai inženierbūvei NĪVK IS tiks reģistrēta kā būves tiesiskā valdītāja.  Starp Zemkopības ministriju un Sabiedrību 13.11.2017. ir noslēgts valsts nekustamā īpašuma pārvaldīšanas līgums, un saskaņā ar šī līguma 2.2.5. apakšpunktu Sabiedrībai ir tiesības savas darbības nodrošināšanai uz normatīvajos aktos noteikta pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem.  Zemkopības ministrija Sabiedrības izbūvēto inženierbūvi tiesiskajā valdījumā iegūs, ievērojot Civillikuma 968. pantā nostiprināto principu, ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu, un minētā valsts nekustamā īpašuma pārvaldīšanas līguma noteikumus, inženierbūvi pārņemot no Sabiedrības un aktualizējot datus NĪVK IS par nekustamā īpašuma sastāvu un būves tiesisko valdītāju, kas šajā gadījumā ir Zemkopības ministrija.  Valstij, pārņemot nekustamo īpašumu “Mežceļi” no pašvaldības, NĪVK IS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Pārņemot no pašvaldības nekustamo īpašumu valsts īpašumā, Meža likumā noteiktā valsts funkcijas izbeigšana netiek plānota. Ja iestāsies rīkojuma projekta 2. punktā minētie apstākļi un nekustamais īpašums vairs netiks izmantots norādītās valsts funkcijas nodrošināšanai, nekustamais īpašums pēc tā sastāva datu aktualizācijas NĪVK IS visā tā sastāvā tiks nodots atpakaļ pašvaldībai, ievērojot Publiskas personas mantas atsavināšanas likuma 42. pantā ietvertās prasības.  Rīkojuma projektam ir pievienoti īpašumtiesības apliecinošie dokumenti un Krāslavas novada domes lēmums, kas apliecina, ka rīkojuma projektā minētais nekustamais īpašums nav nepieciešams pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Krāslavas novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Publiskas personas mantas atsavināšanas likuma 42.1 panta otrajā daļā noteikts, ka šajā gadījumā iestādes atbrīvojamas no kancelejas nodevas samaksas par nekustamā īpašuma ierakstīšanu un īpašuma tiesību nostiprināšanu zemesgrāmatā. Visas darbības, kas saistītas ar rīkojuma projekta īstenošanu, nodrošinās Sabiedrība par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, Sabiedrība un Krāslavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

Rita.Punka@zm.gov.lv